Document ID: /roh_data/filtered/fineweb-2-filterrobots_roh.jsonl.gz/56564

Amt für Migration und Zivilrecht
Uffizi da migraziun e da dretg civil
Ufficio della migrazione e del diritto civile
La permissiun da domicil (art. 34 da la lescha federale davart las persunas estras e l'integraziun (LEI)) na vegn betg reglada en la cunvegna davart la libra circulaziun da persunas (CLC). Ils dretgs ed ils temps da spetga en connex cun la concessiun da quest gener da permissiuns resultan da las cunvegnas da domicil ch'èn vegnidas concludidas cun ils singuls pajais. Sch'i na dat nagina cunvegna da domicil, vegn la concessiun u la refusa da la permissiun da domicil decidida sin fundament da l'art. 96 LEI (liber appreziar).
Avant che conceder ina permissiun da domicil sto en mintga cas vegnir examinà detagliadamain il cumportament da la persuna estra (art. 60 da l'ordinaziun davart l'admissiun, la dimora e l'activitad da gudogn [OADA]).
La permissiun da domicil vegn concedida a burgaisas ed a burgais da l'UE per regla suenter ina dimora nuninterrutta ed ordinaria da 5 onns. D'ina dimora ordinaria pon ins discurrer, sch'ina persuna è preschenta e sch'ella prolunghescha adina puspè sia permissiun da dimora permanenta. Tschertas dimoras permanentas, sco per exempel la dimora sco studenta e sco student, sco scolara e sco scolar, sco persuna che fa ina cura, dimoras per motivs medicinals, dimoras per far ina visita e.u.v. èn liadas ad intents ed èn da natira temporara. Ellas na valan betg sco dimoras permanentas ordinarias.
Las burgaisas ed ils burgais dals 8 novs stadis da l'UE sco er quellas e quels dals 2 stadis da l'UE Bulgaria e Rumenia pon dumandar ina permissiun da domicil pir suenter 10 onns.
Die Erteilung der Niederlassungsbewilligung an Drittstaatsangehörige erfolgt in der Regel nach einem ununterbrochenen und ordentlichen Aufenthalt von zehn Jahren. Unter einem ordentlichen Aufenthalt ist die Anwesenheit mit einer immer wieder verlängerbaren Daueraufenthaltsbewilligung zu verstehen. Bestimmte Daueraufenthalte, wie beispielsweise als Student/in, Schüler/in, Kuraufenthalter/in, medizinische Aufenthalte, Besuchsaufenthalte, usw., sind zweckgebunden und nur vorübergehender Natur. Sie gelten nicht als ordentlicher Daueraufenthalt. Ist die Ehefrau oder der Ehegatte des ausländischen Ehepartners/in Schweizer Bürger oder im Besitze der Niederlassungsbewilligung kann sich die Wartefrist vom 10 Jahren auf 5 Jahre verkürzen.
Sch'i po vegnir cumprovà che l'integraziun è excellenta (fitg bunas enconuschientschas da la lingua, activitad da gudogn, participaziun a la vita en la citad u en il vitg, commembranza en in'uniun e.u.v.) po la permissiun da domicil vegnir concedida a burgaisas ed a burgais da terzs stadis gia suenter ina dimora ordinaria da 5 onns.
Ni la cunvegna davart la libra circulaziun da persunas ni terzs stadis prevesan la concessiun d'ina permissiun da domicil avant la scadenza d'in temp da dimora ordinaria da 5 onns.
En cas spezials ha l'uffizi da migraziun e da dretg civil dal Grischun (UMDC) la pussaivladad da prolungar – sin dumonda – la permissiun da domicil avant ina partenza planisada fin 4 onns. I na dat betg in dretg da laschar prolungar la permissiun da domicil.
Da princip han las persunas domiciliadas en Svizra il dretg da midar il chantun, uschenavant ch'i na dat nagins motivs da revocaziun sin fundament da l'art. 62 e 63 da lalescha federale davart las persunas estras e l'integraziun (LEI). Perquai vegni recumandà da laschar controllar la midada da chantun tras noss uffizi, avant che immigrar en il chantun Grischun.
La permissiun da domicil extingua tenor l'art. 61 al. 1 da la lescha federale davart las persunas estras e l'integraziun (LEI) cun la concessiun d'ina permissiun en in auter chantun, cun l'expulsiun, cun l'avis da partenza u sche la persuna estra sa trategna pli ditg che 6 mais a l'exteriur (lit. c).